Diari Oficial de la Generalitat Valenciana


Sumari del DOGV 9589, del 05-05-2023 (2023/4759)

RESOLUCIÓ de 28 d'abril de 2023, de la Conselleria de Participació, Transparència, Cooperació i Qualitat Democràtica, per la qual es convoca la concessió de nou beques per a la realització de pràctiques professionals en matèria de participació ciutadana, transparència i bon govern, en les dependències d'aquesta Conselleria, durant els exercicis 2023 i 2024.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9589

Data del DOGV
:   05-05-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/4759


Data del document
:   28-04-2023

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * ajuda pública

RESOLUCIÓ de 28 d'abril de 2023, de la Conselleria de Participació, Transparència, Cooperació i Qualitat Democràtica, per la qual es convoca la concessió de nou beques per a la realització de pràctiques professionals en matèria de participació ciutadana, transparència i bon govern, en les dependències d'aquesta Conselleria, durant els exercicis 2023 i 2024. [2023/4759]  
Per mitjà de l'Ordre 1/2019, de 28 de novembre, de la Conselleria de Participació, Transparència, Cooperació i Qualitat Democràtica, s'aproven les bases reguladores de la concessió de beques per a la realització de pràctiques professionals en els centres directius de la Conselleria, que van ser publicades en el Diari Oficial de la Generalitat Valenciana núm.8692, de data 5 de desembre de 2019. Aquestes bases van ser modificades per l'ORDRE 4/2021, de 10 d'agost, de la Conselleria de Participació, Transparència, Cooperació i Qualitat Democràtica, per la qual es modifica l'Ordre 1/2019, de 28 de novembre, de la Conselleria de Participació, Transparència, Cooperació i Qualitat Democràtica, per la qual s'aproven les bases reguladores de la concessió de beques per a la realització de pràctiques professionals en els centres directius de la Conselleria, publicada en el Diari Oficial de la Generalitat Valenciana núm. 9153, de data 17 d'agost de 2021.  
Una de les actuacions previstes en el Pla Estratègic de Subvencions 2023 a 2025 d'aquesta Conselleria, és la de completar la formació de joves amb titulació universitària per a l'estudi i impuls de models de participació, transparència i bon govern, mitjançant la realització de pràctiques professionals en les dependències de la Conselleria de Participació, Transparència, Cooperació i Qualitat Democràtica.  
  
Vistes les normes establides en el Decret 132/2009, de 4 de setembre, del Consell, pel qual es regula la concessió de beques.  
De conformitat amb el que disposen l'article 159 del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, l'article 8.2, m) del Decret 179/2020, de 30 d'octubre, del Consell, d'aprovació del Reglament orgànic i funcional de la Conselleria de Participació, Transparència, Cooperació i Qualitat Democràtica i l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
  
Primer. Objecte  
Convocar la concessió, en règim de concurrència competitiva, de nou beques en matèria de participació ciutadana, transparència i bon govern, per a completar la formació de joves amb titulació universitària, mitjançant la realització de pràctiques professionals en les dependències de la Conselleria amb competències en matèria de Participació, Transparència, Cooperació i Qualitat Democràtica, durant els exercicis 2023 i 2024, dirigides a la millora i especialització professional de les persones amb les següents titulacions oficials universitàries: llicenciatura o grau en Dret, en Administració i Direcció d'Empreses, en Ciències Polítiques, en Sociologia, en Publicitat i Relacions Públiques i en Informació i Documentació.  
  
Segon. Bases reguladores de la convocatòria  
La convocatòria s'ajustarà a les bases reguladores aprovades per l'Ordre 1/2019, de 28 de novembre, de la Conselleria de Participació, Transparència, Cooperació i Qualitat Democràtica, per la qual s'aproven les bases reguladores de la concessió de beques per a la realització de pràctiques professionals en els centres directius de la Conselleria, publicades en el Diari Oficial de la Generalitat Valenciana núm. 8692, de data 5 de desembre de 2019 (d'ara en avant Ordre 1/2019).  
  
Tercer. Finançament  
Les beques previstes en la present convocatòria es finançaran amb càrrec a les aplicacions pressupostàries que es detallen a continuació: i el seu equivalent per a l'exercici 2024,  
  
Anualitat 2023:  
57.06.90.337.35, S4049000 «Beques d'especialització professional en participació ciutadana»: 39.000,00 €  
06.85.51.194.52, S8331000 «Beques d'especialització professionalen transparència i bon govern»: 32.000,00 €  
  
Anualitat 2024:  
Condicionada a l'existència de crèdit adequat i suficient en els Pressupostos de la Generalitat per a l'exercici 2024.  
82.13.98.804.53, S4049000 «Beques d'especialització professional en participació ciutadana»: 39.000,00 €  
12.27.69.415.76, S8331000 «Beques d'especialització professional en transparència i bon govern»: 32.000,00 €  
Quantia total màxima: 142.000,00 euros  
  
Quart. Nombre de beques i unitat de realització  
1. Les beques a concedir seran nou i estaran destinades a llicenciats/ades o graduats/ades en les titulacions que a continuació es detallen i segons la distribució següent:  
Titulació universitari en Dret: dues beques.  
Titulació universitària en Ciències Polítiques: una beca.  
Titulació universitària en Sociologia: dues beques.  
Titulació universitària en Publicitat i Relacions Públiques: una beca.  
Titulació universitària en Informació i Documentació: dues beques.  
Titulació universitària en Gestió i Administració Pública: una beca.  
2. Les pràctiques es realitzaran en la seu de la Conselleria amb competències en matèria de Participació, Transparència, Cooperació i Qualitat Democràtica, en aquelles unitats administratives amb funcions en matèria de participació ciutadana, transparència i bon govern, segons el següent detall:  
a) Subdirecció General adscrita a la Direcció General de Participació Ciutadana:  
Titulació universitària en Sociologia: dues beques.  
Titulació universitària en Ciències Polítiques: una beca.  
Titulació universitària en Dret: una beca.  
b) Subdirecció General adscrita a la Direcció General de Transparència, Atenció a la Ciutadania i  
Bon Govern.  
Titulació universitària en Dret: una beca.  
Titulació universitària en Publicitat i Relacions Públiques: una beca.  
Titulació universitària en Informació i Documentació: una beca  
Titulació universitària en Gestió i Administració Pública: una beca.  
c) Subdirecció General del Gabinet Tècnic:  
Titulació universitària en Informació i Documentació: una beca.  
3. La direcció tècnica, supervisió i tutoria de les beques l'exercirà la persona designada formalment com a tutora pels òrgans directius competents per a resoldre la concessió, per raó de les matèries objecte de les beques. La designació recaurà obligatòriament entre el personal funcionari de carrera del grup A1 adscrit a les unitats administratives previstes en l'apartat 2 d'aquest punt.  
  
Cinqué. Requisits de les persones beneficiàries  
1. Les persones sol·licitants de les beques hauran de complir, en la data de finalització del termini de les sol·licituds, els requisits següents:  
  
a) No ser major de 35 anys.  
b) Estar en possessió d'una de les titulacions enunciades en el punt quart de la present convocatòria, sempre que no hagen transcorregut més de cinc anys des de la finalització dels estudis.  
c) No haver sigut beneficiari o beneficiària de beques de pràctiques professionals en la Generalitat per un període igual o superior a 36 mesos.  
d) No trobar-se incurs o incursa en les prohibicions per a obtindre la condició de persona beneficiària establides en l'article 13 de la Llei 38/2003, de 17 de novembre, general de subvencions, la qual cosa s'acreditarà per mitjà de la declaració responsable inclosa en el model de sol·licitud, accessible en la seu electrònica de la Generalitat (https://sede.gva.es).  
e) Posseir la capacitat funcional per a l'acompliment de les tasques. Les persones amb discapacitat en les quals no concórrega aquest impediment podran al·legar la seua condició a l'efecte de dirimir el possible empat que puga produir-se, en els termes recollits en l'apartat 2, de l'article 11 de l'Ordre 1/2019.  
2. Els qui en el moment de publicar-se la corresponent convocatòria ja estiguen gaudint d'una beca de pràctiques professionals en la Generalitat, no podran optar a una nova beca, excepte en els següents casos:  
  
a) Que es concórrega a la mateixa beca que ja s'està gaudint per haver sigut obtinguda en una convocatòria anterior, sempre que es complisquen la resta dels requisits previstos en la convocatòria.  
b) Que resten menys de dos mesos per a la finalització de la beca de la qual ja estan gaudint les persones sol·licitants, sempre que es complisquen la resta dels requisits previstos en la convocatòria.  
  
Sisé. Termini, lloc i forma de presentació de les sol·licituds  
1. El termini, lloc i forma de presentació de les sol·licituds s'ajustaran al que es disposa en l'article 5 de l'Ordre 1/2019.  
2. Les persones aspirants a obtindre una beca presentaran, exclusivament per via electrònica, una única sol·licitud i el currículum de manera completa, segons models normalitzats, en el termini de 15 dies hàbils comptats a partir de l'endemà de la publicació en extracte de la present resolució en el Diari Oficial de la Generalitat Valenciana.  
  
Tots dos documents són obligatoris i estaran accessibles en la seu electrònica de la Generalitat https://sede.gva.es. Per a poder realitzar la presentació electrònica, la persona sol·licitant haurà de disposar d'algun dels sistemes de signatura electrònica admesos en la seu electrònica de la Generalitat.  
En emplenar aquests formularis s'obtindrà l'autobaremació inicial dels mèrits adduïts en el currículum, que es calcularà de manera automàtica a partir de la informació aportada en aquest. El resultat d'aquesta baremació es visualitzarà com un camp més del formulari.  
  
3. La presentació de la sol·licitud en el registre electrònic es podrà acreditar mitjançant el rebut expedit per aquest de manera automàtica. A l'efecte del còmput de terminis, serà vàlida i produirà efectes jurídics la data d'entrada que es consigne en el rebut expedit pel registre electrònic. Només seran admeses les sol·licituds que hagen sigut registrades en el registre electrònic de la Generalitat abans de les 24.00 hores de l'últim dia de termini de presentació (hora oficial peninsular espanyola).  
  
En el cas que alguna persona presente la seua sol·licitud de manera presencial, se li requerirà perquè l'esmene a través de la seua presentació electrònica. A aquest efecte, es considerarà com a data de presentació de la sol·licitud aquella en la qual haja sigut realitzada l'esmena, sempre que no s'haja superat el termini límit de presentació establit en l'apartat 2, d'aquest punt.  
En el cas que una mateixa persona, dins del termini establit, presentara més d'una sol·licitud per a un mateix tipus o classe de beca, s'entendrà que l'última presentada reemplaça a les anteriors sol·licituds, que seran arxivades.  
Segons el que disposa l'article 69 de la Llei 39/2015, d'1 d'octubre, del procediment administratiu comú de les administracions públiques, la inexactitud, falsedat o omissió, de caràcter essencial, en qualsevol dada, o manifestació, de la declaració responsable, així com la falta d'acreditació dels requisits exigits, determinarà la impossibilitat de continuar en la convocatòria.  
4. Amb la finalitat de reduir càrregues administratives a les persones interessades, a la sol·licitud i al currículum no s'adjuntarà cap documentació.  
Únicament les persones seleccionades per a la fase d'entrevista/prova hauran de presentar la documentació acreditativa dels mèrits detallats en el currículum, en el moment en el qual acudisquen a la realització de l'entrevista/prova o bé quan així se'ls requerisca per la comissió de valoració corresponent.  
Si la documentació presentada no complira els requisits indicats en la convocatòria o no fora íntegrament aportada, es requeriria a la persona interessada per via electrònica perquè, en el termini màxim de 10 dies, esmenara la falta o aportara els documents preceptius, advertint que, en cas de no fer-ho en el termini escaient, no seran tinguts en compte els mèrits a l'efecte de la valoració. El compliment temporal dels mèrits s'entendrà referit a la data de fi del termini de presentació de sol·licituds.  
Seté. Ordenació i instrucció.  
D'acord amb el que es disposa en l'article 6 de l'Ordre 1/2019, la ordenació i instrucció del procediment, per a la concessió de les beques convocades, correspondrà conjuntament als dos òrgans directius competents per raó de la matèria objecte de les beques.  
Una vegada finalitzat el termini de presentació de sol·licituds, aquestes seran examinades per l'òrgan instructor, que comprovarà els requisits de les persones sol·licitants, que efectuarà, si escau, els requeriments i les comprovacions que estime convenients.  
L'òrgan instructor emetrà informe, en el qual conste el compliment dels requisits de les persones sol·licitants.  
  
Huité. Comissió avaluadora  
De conformitat amb l'article 7 de l'Ordre 1/2019, la comissió avaluadora per a la present convocatòria estarà formada per:  
a) Presidència:  
Titular: La persona titular de la subdirecció general amb competències en matèria de participació ciutadana.  
Suplent: La persona titular de la subdirecció general amb competències en matèria de transparència i bon govern.  
b) Vocals  
Titular: La persona titular del Servei de Transparència de l'Activitat Pública.  
Suplent: La persona titular del Servei de Polítiques de Participació Ciutadana.  
Titular: La persona titular del Servei de Documentació, Publicació i Estadística Departamental.  
Suplent: La persona titular del Servei d'Informes i Activitat Parlamentària.  
La secretaria de la comissió serà exercida pel vocal titular del Servei de Transparència de l'Activitat Pública o el vocal titular del Servei de Polítiques de Participació Ciutadana que s'alternaran segons les titulacions dels candidats els mèrits dels quals s'estiguen valorant.  
  
Nové. Valoració dels mèrits  
1. El règim per a la valoració dels mèrits serà l'establit en l'article 8 de l'Ordre 1/2019.  
Dins dels quinze dies hàbils següents a la terminació del termini de presentació de sol·licituds, la comissió avaluadora es reunirà amb la finalitat de valorar els mèrits presentats per les persones sol·licitants que complisquen els requisits establits per la convocatòria. Per a valorar els mèrits al·legats per cada sol·licitant, s'aplicarà el barem establit en l'article 11 de l'Ordre 1/2019.  
La comissió avaluadora publicarà, en ordre decreixent, el llistat provisional de puntuacions en la seu electrònica o portal institucional de la Generalitat en internet, https://sede.gva.es, i concedirà un termini de deu dies hàbils a les persones interessades per a la formulació d'al·legacions, que s'adreçaran a la comissió avaluadora. Una vegada resoltes les al·legacions presentades, es procedirà a publicar el llistat definitiu de puntuacions obtingudes en la seu electrònica o portal institucional de la Generalitat en internet, https://sede.gva.es/va/.  
2. En desenvolupament del que es disposa en l'apartat 4 de l'article citat, quan es faça públic el llistat definitiu de puntuacions obtingudes, las persones aspirants que obtinguen les quinze millors puntuacions, en els termes detallats en l'article 11 de la dita ordre, seran anomenades per a la realització d'una entrevista/prova, que podrà realitzar-se per videoconferència o mitjans similars.  
En el cas que no es presentaren a l'entrevista totes les persones aspirants que hagen obtingut les quinze millors puntuacions, la Comissió podrà cridar, per estricte ordre de puntuació, les següents persones aspirants fins a entrevistar les quinze millor puntuades.  
La no presentació de la persona aspirant a l'entrevista/prova comportarà la seua exclusió de la convocatòria.  
En aquesta fase la comissió avaluadora determinarà la forma i el termini de presentació de la documentació acreditativa dels mèrits al·legats  
  
La documentació acreditativa que cal aportar serà la següent:  
a) Còpia del DNI o document d'identitat de qualsevol dels països membres de la Unió Europea. La comprovació directa de les dades d'identificació podrà ser recaptada per l'Administració sempre que la persona interessada haja expressat el seu consentiment. Es presumirà que la consulta o obtenció és autoritzada per la persona interessada llevat que conste en el procediment la seua oposició expressa. En aquest cas, la persona sol·licitant quedarà obligada a presentar la còpia del document d'identitat.  
b) Còpia del títol universitari corresponent a cada titulació, expedit o homologat a Espanya.  
c) Certificat de l'expedient acadèmic amb la nota mitjana oficial ponderada en un sistema de puntuació entre 5 i 10 punts.  
d) Programa de les assignatures cursades que justifiquen l'especialització acadèmica en matèries relacionades amb la beca.  
e) Còpia dels certificats acreditatius dels coneixements de valencià i d'altres idiomes.  
f) Còpia de qualsevol altre document que acredite la possessió de títols, màsters, cursos, mèrits docents, investigadors o professionals que es vulga al·legar.  
g) L'experiència professional i laboral s'acreditarà exclusivament amb la presentació d'informe de vida laboral i còpia de contractes o certificacions d'empresa que reflectisquen l'activitat professional i laboral relacionada directament amb la beca.  
h) Documentació que acredite trobar-se en algun dels supòsits establits en el punt 2 de l'article 11 de l'Ordre 1/2019, que determinen la preferència de la concessió de la beca en cas d'empat en la valoració.  
  
A fi d'agilitzar al màxim la tramitació, la presentació d'aquests documents es realitzarà telemàticament.  
3. Quan haja finalitzat el procés selectiu, la comissió avaluadora, en el termini de deu dies hàbils, elaborarà una proposta motivada de resolució que contindrà la relació de persones beneficiàries i una o diverses bosses de reserva, constituïdes per les persones aspirants que no resulten adjudicatàries de les beques i prioritzades per ordre decreixent de puntuació, per a cobrir les vacants que pogueren produir-se durant el període de vigència d'aquelles. Així mateix s'inclourà una relació dels i de les aspirants les sol·licituds dels quals hagen sigut desestimades, indicant les causes que hagen motivat la seua denegació.  
  
Desé. Òrgan competent per a resoldre.  
Segons el que s'estableix en l'article 9 de l'Ordre 1/2019, la facultat de dictar la resolució de concessió de les beques de pràctiques professionals, que correspon a la persona titular de la Conselleria de Participació, Transparència, Cooperació i Qualitat Democràtica, es delega en els centres directius competents per raó de la matèria. En conseqüència, la facultat de resoldre correspondrà conjuntament als dos òrgans directius competents per raó de les matèries objecte de les beques.  
  
  
Onzé. Concessió, termini de resolució i notificació.  
1. Vista la proposta motivada de resolució formulada per la comissió de valoració, l'òrgan competent per a resoldre dictarà la resolució de la convocatòria, segons el que s'estableix en l'article 10 de l'Ordre 1/2019.  
  
2. La resolució de concessió es publicarà en el Diari Oficial de la Generalitat Valenciana, amb expressió de la convocatòria, del programa i crèdit pressupostari al qual s'imputen les beques atorgades, les persones beneficiàries, les quantitats concedides i la finalitat d'aquestes.  
  
La publicació de la mencionada resolució produirà els efectes de notificació a les persones interessades, d'acord amb la normativa reguladora del procediment administratiu comú, i s'inserirà la informació corresponent en la seu electrònica o portal institucional de la Generalitat en internet, https://sede.gva.es.  
3. El termini màxim per a dictar i publicar la resolució serà de tres mesos, a comptar des de l'endemà de la data de publicació de la convocatòria, sense perjudici que puga ampliar-se en els termes determinats per la normativa reguladora del procediment administratiu comú.  
  
Conclòs aquest termini sense que s'haja dictat i publicat la resolució expressa, les persones interessades podran entendre desestimades les seues sol·licituds per silenci administratiu.  
4. Les resolucions que es dicten esgoten la via administrativa i contra aquestes podrà interposar-se, potestativament, un recurs de reposició davant l'òrgan que les va dictar, en el termini d'un mes a comptar des de l'endemà de la publicació de la resolució corresponent, o un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació de la resolució corresponent. Tot això sense perjudici de la interposició, per part de les persones interessades, de qualsevol altre recurs que estimen pertinent.  
  
  
Dotzé. Barem  
Els criteris que serviran de base per a l'atorgament de les beques convocades mitjançant la present resolució seran els determinats en l'article 11 de l'Ordre 1/2019.  
  
Tretzé. Quantia i duració de les beques  
1. La quantia de les beques corresponents a la present convocatòria s'ajustarà al que es disposa en l'article 12 de l'Ordre 1/2019.  
2. El període de duració de les beques és de dotze mesos des de la data que s'indique en la resolució de concessió, que serà objecte de publicació en el Diari Oficial de la Generalitat Valenciana. El període de duració podrà prorrogar-se sense necessitat de nova convocatòria, per un període màxim de dotze mesos addicionals, sempre que existisca crèdit adequat i suficient i que l'exercici de l'activitat que s'està efectuant així ho requerisca o aconselle.  
  
Catorzé. Justificació i pagament de les beques  
A l'efecte de pagament i justificació de les beques, hom s'ajustarà al que s'estableix en l'article 14 de l'Ordre 1/2019.  
  
Quinzé. Règim d'incompatibilitats i obligacions de la persona beneficiària  
A l'efecte del règim d'incompatibilitats i de les obligacions de la persona beneficiària de la beca, caldrà ajustar-se al que es disposa en els articles 15 i 16 de l'Ordre 1/2019.  
  
Setzé. Facultats d'interpretació i incidències  
1. En aplicació del que disposa l'article 19 de l'Ordre 1/2019, per delegació de la persona titular de la Conselleria de Participació, Transparència, Cooperació i Qualitat Democràtica, les facultats d'interpretació dels dubtes, els possibles conflictes, així com les incidències que es puguen plantejar en el període de gaudi de la beca, recauran en les persones titulars de les direccions generals amb competències en les matèries de Participació Ciutadana i de Transparència, Atenció a la Ciutadania i Bon Govern, respecte de les persones adscrites al seu programa pressupostari.  
2. Així mateix, en cas de renúncia a la beca concedida, decidiran sobre la conveniència de cobrir les vacants sobre la base de les borses de reserva constituïdes a aquest efecte.  
  
Disseté. Pla de control  
Caldrà ajustar-se al que s'estableix en l'article 21 de l'Ordre 1/2019.  
  
Dihuité. Mitjans de publicació dels diferents tràmits  
Les publicacions de relacions i llistats que determina el procés de selecció s'efectuaran en la seu electrònica o portal institucional en internet, https://sede.gva.es, així com en la pàgina web de la Conselleria de Participació, Transparència, Cooperació i Qualitat Democràtica.  
  
Dinové. Efectes  
La present resolució fa efecte des de l'endemà de ser publicada en el Diari Oficial de la Generalitat Valenciana.  
  
Contra el que es disposa en la present resolució, que exhaureix la via administrativa, es podrà interposar potestativament un recurs de reposició davant el mateix òrgan que ha dictat l'acte en el termini d'un mes, comptat des de l'endemà de la publicació, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la publicació, de conformitat amb el que s'estableix en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que es faça servir qualsevol altra via que es considere oportuna.  
  
València, 28 d'abril de 2023.- La consellera de Participació, Transparència, Cooperació i Qualitat Democràtica: Rosa Pérez Garijo.